Diari Oficial de la Generalitat Valenciana


Sumari del DOGV 6426, del 28-12-2010 (2010/13535)

ORDRE 43/2010, de 14 de desembre, de la Conselleria d'Economia, Hisenda i Ocupació, per la qual es convoquen les ajudes per al foment d'activitats de transcendència per al sistema de relacions laborals i del mercat de treball per a l'exercici 2011.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6426

Data del DOGV
:   28-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13374


Data del document
:   14-12-2010

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 43/2010, de 14 de desembre, de la Conselleria d'Economia, Hisenda i Ocupació, per la qual es convoquen les ajudes per al foment d'activitats de transcendència per al sistema de relacions laborals i del mercat de treball per a l'exercici 2011. [2010/13241]  
L'Ordre de 10 de maig de 2006 (DOGV del 23 de maig), de la Conselleria d'Economia, Hisenda i Ocupació, modificada per la d'11 d'abril de 2007 (DOCV de 24 d'abril) va aprovar les bases que regulen les ajudes per al foment d'activitats de transcendència per al sistema de relacions laborals i del mercat de treball.  
En compliment del que disposen les bases s'ha de fixar el termini de presentació de sol·licituds en l'ordre de convocatòria de les ajudes i donar publicitat als crèdits consignats en les lleis de pressupostos que han de finançar la seua concessió.   
No obstant això, atés que en estos moments no s'han aprovat els pressupostos de la Generalitat per a l'exercici econòmic de 2011, i a fi d'agilitar la tramitació anticipada de l'expedient de despesa per subvencions que ha de generar obligacions a la hisenda de la Generalitat en l'exercici pressupostari immediatament posterior, s'estima oportú impulsar les actuacions per a la seua tramitació de conformitat amb l'Ordre de 26 de setembre de 1994 de l'aleshores Conselleria d'Economia i Hisenda.   
El projecte de pressupostos de la Generalitat per a l'exercici econòmic 2011, conté en l'annex de transferències corrents, la línia pressupostària T5453.000, amb una dotació econòmica de 170.000 euros, destinada al foment d'activitats de transcendència per al sistema de relacions laborals.  
Al tractar-se d'ajudes destinades a la realització de les activitats i estudis relacionats amb el sistema de les relacions laborals, no complixen el requisit d'avantatge econòmic ni de falsejament de la competència que afecte els intercanvis comercials entre els estats membres, per la qual cosa queden excloses de l'aplicació del principi d'incompatibilitat amb el mercat comú formulat en l'apartat 1 de l'article 107 del Tractat de Funcionament de la Unió Europea, i no es per tant obligatori notificar-les a la Comissió Europea.  
Per això, i fent ús de les facultats atribuïdes per l'article 28 de la Llei 5/1983 de 30 de desembre, del Consell, i l'article 4 del Decret 7/2007, de 28 de juny, del president de la Generalitat, per la qual es determinen les conselleries en què s'organitza l'administració de la Generalitat,  
ORDENE  
Primer. Convocatòria  
Es convoquen per a l'exercici de 2011, les ajudes per al foment d'activitats de transcendència per al sistema de relacions laborals i del mercat de treball aprovades per l'Ordre de 10 de maig de 2006 (DOGV del 23 de maig) i modificades per la d'11 d'abril de 2007 (DOCV de 24 d'abril).   
Segon. Dotació econòmica  
Les subvencions concedides en virtut d'esta convocatòria seran sufragades a càrrec del capítol IV del programa 315.10, Condicions de Treball, Cooperativisme i Economia Social, línia de subvenció T5453.000, per un import global màxim de 162.360 euros procedents de fons propis no condicionats de la Generalitat, i la seua concessió està condicionada a l'existència de crèdit adequat i suficient en els pressupostos de la Generalitat per al 2011, de conformitat amb el que disposa l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa.  
En el cas que es puga disposar de crèdits addicionals per a atendre les subvencions objecte de la present convocatòria per un import màxim de 7.640 euros, l'òrgan concedent podrà, amb la publicació prèvia dels crèdits addicionals disponibles i sense necessitat de realitzar una nova convocatòria, procedir a aplicar-los a la concessió de les subvencions a què es referix la present convocatòria a càrrec del capítol IV, codi línia T5453.000 del programa pressupostari 315.10.  
Tercer. Termini de presentació  
Les sol·licituds es presentaran des de l'endemà de la publicació de la present ordre en el Diari Oficial de la Comunitat Valenciana i fins al 28 de febrer del 2011.  
DISPOSICIONS FINALS  
Primera  
Contra el que disposa la present ordre, que posa fi a la via administrativa, es podrà interposar recurs potestatiu de reposició davant de l'òrgan que l'ha dictat, en el termini d'un mes des de la publicació en el Diari Oficial de la Comunitat Valenciana o ser impugnada directament davant de l'ordre jurisdiccional contenciós administratiu, en el termini de dos mesos d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
Segona  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 14 de desembre de 2010  
El vicepresident segon,   
conseller d'Economia, Hisenda i Ocupació,  
GERARDO CAMPS DEVESA